خاطیره 1363 دوغوملو، یئنی توركجه یازماغا آلیشیب، ایلك اؤیكوجوكلریندن بیرینی بوردا اوخویورسونوز.
قادین كوچه ده اوینایان اوشاقلارین سسیله پئنجرهنین اؤنونده دایانیب اونلاری تاماشا ائدیر.
آرازهارایلاییر:
- گئت قاباغا یاشار ... پاس وئر ائلدارا ... هه وور ائلدار... گووووول!
ائلدار گول ووراركن، سئوینجیله بیر قوش كیمی قانادلارین آچیب دوسلارا ساری قاچیر.
اوشاقلار
شنلیكدن دولو های-كوی لریله ائلداری دؤرهلهییب سئوینجلی اؤپوشلرینی
اونون آلنینا یاغدیریرلار. قادین گولومسونوب باشین قالدیریب،آغیر بیر آه
چكهرك ایچهری گئدیب یاتاقجیق اؤزهرینده ایلهشیر و اومودون دوندوروجو
اللرین الینه آلیر، اونون بارماقلارین دوداقلاریندا گزدیررك "سنی سئویرم "
دئییر .
اومودون گؤزلری ایشیقلانیب ،یالنیز بارماقلاری یوخ، بلكه تام جیسمینه اود قالانیر سانكی!
كوچهده
های –كوی قوپور"یاشاسین ائلدار ...یاشاسین ائلدار". قادین یئنی دن
پئنجرهنین قاباغینا گلیر و ائلدارین آلقان اللرینی قالدیریلمیش گؤرركن
گؤزلرینده
غریب بیر حسرت یووا سالیر. اومود، هئیسیز اللرینی پئنجرهیه ساری
اوزاداركن، اسمهجه ایله یاتاقجیق اوزهریندن یئره دوشور. قادین اومودا
ساری سیچراییب، اونو باغرینا باساراق، تیترهیهن اللرینی الینه آلیب
دوداقلاریندا گزدیررك هؤنكورور:
-من سنه اؤیردهجه یم ،ذلیللیك، ساقیندیرماق دئییل، اوغلوم !
كوچه ده های-كوی قوپور، اومودون بؤینو اسیب، دوداقلاری قیفیللانیب، باخیشی پئنجرهیه، او اوزاقلارا دونور...
+0 بهین
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab